text: Nýggjasta konteynaraskipið í flotanum hjá danska Mærsk, sum verður navngivið í komandi viku, fer at sigla við grønari orku, metanol frá norska orkurisanum Equinor
text: #000002
text: Ikki kann sigast annað enn, at her er talan um, at svart og grønt ganga hond í hond. Norska Equinor, sum upprunaliga varð eitt olju- og gassfelag burturav, hevur nú ment seg til at verða eitt orkufelag, sum á fleiri økjum hevur lagt seg á odda í grøna orkuskiftinum. Herfyri tók felagið í brúk heimsins størstu flótandi havvindmylnulund, sum skal veita streym til tvær stórar norskar olju- og gassleiðir. Harumframt skal tað eisini framleiða grøn brennievni, sum eitt nú danska Mærsk kann gera sær dælt av. Í 2021 lat sama Equinor upp metanolverksmiðju í Norra.
text: #000003
text: Nýggja grøna Mærsk skipið, sum verður navngivið í næstum av ongum minni enn forkvinnuni í ES nevndini, Ursula von der Leyen, fer at eita Solstice. Tað er bygt í Suðurkorea og er bert eitt av mongum líknandi skipum, sum danska reiðaríið hevur bílagt.
text: #000004
text: Fyri Equinor er hetta eisini ein spildurnýggj leið at ganga, nevniliga at brúka framtíðr flótandi vindmylnulundir til at framleiða grøn brennievni til skip.
text: #000005
text: -Vit eru sera fegin um samstarvið við Equinor, sum her hevur sett skjøtil á og ynskir at geva sítt týðandi íkast til grøna orkuskiftið. Tað hevur alstóran týdning at fáa tey stóru orkufeløgini við til at lata framtíðar grøn brennievni í stórum mongdum, sigur Rabab Boulos, leiðari fyri undirstøðukervinum hjá Mærsk, sambært miðlinum ShippingWatch.
text: #000006
text: Við meira enn 100 metanol rikin skipum í ordrabókini fer eftirspurningurin eftir framleiðslu av grønum brennievnum at vaksa, og tað fer hann at gera komandi árini sigur hann.
text: #000007
text: Avtalan við Equinor er tann triðja av hesum slag, sum Mærsk hevur gjørt fyri fyrsta nýggja grøna skipið. Talan er um skip, sum eru 10 ferðir minni enn tey stóru havgangandi konteynaraskipini.
text: #000008
text: Sáttmálin við Equinor sigur einki um, hvussu stórar nøgdir felagið skal lata ella hvør prísurin er. Men sambært avtaluni fevnir hetta um tíðarskeiðið frá september í ár til fyrra hálvár í 2024.
text: #000009
text: Í 2024 er ætlanin, at felagið European Energy, sum er við at byggja eina framleiðsluverksmiðju í Åbenrå, lata grøn brennievni til skipið.
text: #000010
text: Mærsk hevur bílagt 25 konteynaraskip, sum skulu kunna sigla við metanol ella vanligari bunkaraolju tvs. tað tey kalla “dual fuel” tøkni. Skipini skulu latast Mærsk frá 2024 til 2027.
text: #000011
text: Her ber til at lesa meira um grønt metanol og framleiðsluháttir við eitt nú vindorku: Mærsk og Bureau Veritas Marine & Offshore.
text: #000012
text: At Mærsk hevur gjørt tríggjar ymsar avtalur um veiting av grønum metanol er bert eitt dømi um, hvussu torført tað er at útvega grøn brennievni. Eisini prísurin er ein avbjóðing, tí bunkaraolja er nógv bíligari enn grønu brennievnini í løtuni.
text: #000013
text: Men sohvørt eftirspurningurin veksur og framleiðslan eisini, verður roknað við, at prísurin eisini fer at lækka. Men Mærsk metir tó, at grøn brennievni sum metanol í 2030 verða tvífalt so dýr sum svørt brennievni skrivar ShippingWatch.
text: #000014
text: Hjá Equinor fegnast tey um samstarvið við Mærsk. Equinor framleiðir metanol á verksmiðju síni í Tjeldberrgodden og ætlar at gerast ein týðandi framtíðar veitari av grønum metanoli til m.a. skip sigur Alex Grant, sum stendur á odda fyri flótandi rávørum hjá Equinor.
text: #000015
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000016
text: Fólkatingið vitjar SEV í Húsahaga
text: #000018
text: Helvtin av orkuni frá vindmyllulundum fer til spillis
text: #000020
text: Regin Mittún nýggjur fíggjarstjóri hjá Magn
text: #000021
text: Oljuprísur uppá 100 dollarar í eygsjón
text: #000022
text: Russland sendir oljutangaskip norður um Sibiria
text: #000023
text: Byggja heimsins størstu vindmylnuhøll í Esbjerg
text: #000024
text: Bera ótta fyri nýggjum grønum brennievnum
text: #000025
text: Fyristing tel. 20 80 80 [email protected]
text: #000030